Hradec Králové
'S e baile mòr agus sgìreachd (Seacais: okres) ann an ceann a tuath Poblachd nan Seiceach a th' ann an Hradec Králové (IPA: ɦradɛt͡s ˈkraːlovɛ, Gearmailtis: Königgrätz, Laideann: Reginohradecium/Grecz Reginae). Tha Hradec Králové suidhichte air na crìochain leis A' Phòlainn eadar Pardubice agus Náchod san roinn (Seacais: kraj) Královéhradecký, aig comar nan Aibhnichean Labe (Gearmailtis: Elbe), agus Orlice (Gearmailtis: Adler), aig 235m os cionn ìre na mara. Tha 92,929 duine a' fuireach ann. 'S e an naoidheamh baile as motha na dùthcha a th' ann cuideachd.

Eachdraidh
Chaidh am baile a chlàradh airson a' chiad turais ann an 1062 agus bhuineadh e dhan Ostair-Ungaire ro 1918. Chlàradh an t-ainm Gearmailteach mar Königingrätz ach chaidh a ghiorrachadh gu Königgrätz ro 1900. 'S ann à dà fhacal ann an Seacais a tha an t-ainm: hradec (Gàidhlig: caisteal) agus královna (Gàidhlig: banrigh). Bheireadh sin Caisteal na Bànrighinn dhuinn sa Ghàidhlig. B' e gu robh A' Bhanrigh Eliška-Rejčka (1288 - 1335) na tàmh an seo fad  corr is 30 bliadhna is am baile na phàirt dubharaidh na Bànrighinn. Anns an 15mh Linn ghabh na daoine à Hradec Králové leis na beachdan aig Jan Hus (1389 - 1415) agus iadsan nan Husaich làidir. Dh'fhàg mòran Pròsdanaich am baile às dèidh Chath Weißen Berg ann an Cogadh nam 30 Bliadhna. Bha am baile fo bhuaidh feachdan Suaine fad 8 mìos ann an 1639. Bha batal eile an seo ann an 1866 (Gearmailtis: Schlacht bei Königgrätz), far an do chuir arm na Prùise ruaig air feachdan na h-Ostair agus Rìoghachd Shagsainn. Cha do dh'fhàs am baile ach anns na 20an is 30an. Chaidh cha mhor a h-uile daoine aig an robh Gearmailtis a chur às a' bhaile is an dùthaich ann an 1946.

Daoine Aimeil
Bohuslav Balbín (1621 - 1688)

Bailtean Co-cheangailte
 Alessandria
 Arnhem
 Banská Bystrica
 Chernihiv 
 Gießen
 Kaštela
 Metz
 Wałbrzych 
 Wrocław

Iomraidhean

Ceanglaichean A-mach 
Riaghaltas na Roinne
Bailtean
An t-Seic
An Roinn-Eòrpa
Bailtean anns an t-Seic